wickkiey/tamil-wikipedia-chunked huggingface dataset:
# க. நவரத்தினம்

## கலைப்புலவர் பட்டம்

க. நவரத்தினம் கலை, கைப்பணித் துறைகளில் ஆற்றிவரும் பணிகளைக் கௌரவித்து, மேலவை, நாடாளுமன்ற உறுப்பினர் சு. நடேசபிள்ளையின் தலைமையில் நடைபெற்ற இலங்கையிற் கலைவளர்ச்சி என்னும் நூல் அறிமுக விழாவின் போது யாழ்ப்பாண மக்கள் சார்பில் கலைப்புலவர் என்னும் பட்டத்தை நடேசபிள்ளை வழங்கிக் கௌரவித்தார்.
# திருக்கோயிலூர்

**திருக்கோவிலூர்** (*Tirukkovilure*), இந்தியாவின் தமிழ்நாடு மாநிலத்தின் கள்ளக்குறிச்சி மாவட்டத்தில் உள்ள திருக்கோவிலூர் வட்டத்தில் அமைந்த முதல் நிலை நகராட்சி ஆகும். இது திருக்கோவிலூர் வட்டம் மற்றும் திருக்கோவிலூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் ஆகும். திருக்கோவிலூர் நடுநாட்டின் தலைநகராக இருந்தபோது கோவலூர், கோவல், மற்றும் திருக்கோவிலூர் என அழைக்கப்பட்டு வந்தது. திருக்கோவிலூர் தென்பெண்ணை ஆற்றின் கரையில் அமைந்துள்ளது. இங்கு வீரட்டேஸ்வரர் கோயில் மற்றும் உலகளந்த பெருமாள் கோயில் உள்ளது.
# திருக்கோயிலூர்

## திருக்கோவிலூர் நகராட்சியாக தரம் உயர்த்தப்படல்

12 செப்டம்பர் 2021 அன்று திருக்கோவிலூர் பேரூராட்சி நகராட்சியாக தரம் உயர்த்தப்பட்டது.
திருக்கோவிலூரானது தென்பெண்ணை ஆற்றின் கரையில் அமைந்துள்ளது. திருக்கோவிலூர் தொடருந்து நிலையம் 3 கி.மீ. தொலைவில் உள்ள அரகண்டநல்லூர் பகுதியில் அமைந்துள்ளது. திருக்கோவிலூர் தனி மாவட்டமாக பிரிக்க வேண்டும் என்ற கோரிக்கை விழுப்புரம் மாவட்டம் அறிவித்த 34 ஆண்டுகளாக இருந்து வருகிறது விழுப்புரம் மாவட்டத்தை இரண்டாகப் பிரித்த போது திருக்கோவிலூரை தலைமையிடமாக கொண்டு புதிய மாவட்டம் உருவாக்கப்பட வேண்டும் என்ற கோரிக்கை பலமாக இருந்தது. ஆனால் கள்ளக்குறிச்சியை தலைமையிடமாகக் கொண்டு மாவட்டம் அறிவிக்கப்பட்டது. திருக்கோவிலூரை தலைமையிடமாகக் கொண்டு ஒரு புதிய மாவட்டம் உருவாக்க வேண்டும் என்று கேட்டு வருகின்றனர், திருக்கோவிலூர் புதிய பெரிய பேருந்து நிலையம் அதிநவீன வசதியுடன் கூடிய பேருந்து நிலையமாக கட்டுவதற்கு 2014-ஆம் ஆண்டு சட்ட மன்றத்தில் அறிவிக்கப்பட்டது. செவலை ரோடு பகுதி, ஏரி கரை பகுதி அகிய இரண்டு பகுதி தேர்வுசெய்யப்பட்டுள்ளது. இதில் ஒன்று இறுதி செய்யப்பட்டு இந்த ஆண்டு இறுதிக்குள் பணிகள் துவங்கப்படவுள்ளன. திருக்கோவிலூர் அருகில் மேற்கில் திருவண்ணாமலை 40 கி.மீ.; இதன் கிழக்கில் கடலூர் 70 கி.மீ.; வடக்கில் விழுப்புரம் 35 கி.மீ.; தெற்கில் கள்ளக்குறிச்சி 46 கி.மீ. தொலைவில் உள்ளது.
# திருக்கோயிலூர்

## ஊர் அமைப்பு

வரலாற்றுப் பெருமைக்கு உரியதான இந்த நகரம் மேலூர், கீழுர் (கீழையூர்) என்னும் இரு பிரிவினதாயுள்ளது. திருக்கோவலூரில் மேற்குப்பகுதி மேலூராகும். இதுதான் நகரத்தின் இன்றியமையாப் பகுதி. இங்கே தான் திருவிக்கிரமப் பெருமாள் கோயில், கடைத்தெரு, உயர் நிலைப்பள்ளி முதலியவை உள்ளன. இங்கே உள்ள திருவிக்கிரமப் பெருமாள் கோயில் வரலாற்றுச் சிறப்பு மிக்கது; முதலாழ்வார் மூவரும் சேர்ந்து வழிபட்டது. திருமங்கையாழ்வாரின் பாடல் (மங்களா சாசனம்) பெற்றது.  
திருக்கோவலுரரின் கிழக்குப்பகுதி கீழுர் ஆகும். இது கீழையூர், கீழவூர் என்றும் அழைக்கப்படுகிறது. இந்தக் கீழூர்ப் பகுதியில்தான் வீரட்டேஸ்வரர் கோயில் சிவன் கோயில் இருக்கிறது. சிவபெருமான் வீரச் செயல்கள் நிகழ்த்திய எட்டுத் திருப்பதிகளுள் (அட்ட வீரட்டங்களுள்) இந்த ஊரும் ஒன்று.
# திருக்கோயிலூர்

## முதல்நிலை நகராட்சி அமைப்பு

11.99 ச.கி.மீ. பரப்பும், 27+3 நகராட்சிமன்ற உறுப்பினர்களையும், 160+40 தெருக்களையும் கொண்ட முதல் நிலை நகராட்சி, கூடிய விரைவில் தேர்வுநிலை அல்லது சிறப்புநிலை நகராட்சியாக விரிவாக்கம் செய்யபடவுள்ளது நகராட்சி விரிவாக்கம் திருக்கோவிலூர் திருக்கோயிலூர் சட்டமன்றத் தொகுதிக்கும் மற்றும் விழுப்புரம் மக்களவைத் தொகுதிக்கும் உட்பட்டது.
# திருக்கோயிலூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி நகராட்சி 15,929 வீடுகளும், 53,252 மக்கள்தொகையும் கொண்டது. நகராட்சி எழுத்தறிவு 86.7% மற்றும் பாலின விகிதம் 10,000 ஆண்களுக்கு, 10,007 பெண்கள் வீதம் உள்ளனர். 6 வயதிற்குட்பட்ட குழந்தைகளின் பாலின விகிதம் 10000 ஆண் குழந்தைகளுக்கு, 916 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 5,125 மற்றும் 471 ஆகவுள்ளனர்.
# திருக்கோயிலூர்

## வரலாறு

பொ.ஊ. 300-ஆம் நூற்றாண்டில் இருந்து நடுநாட்டின் தலைநகராக கோவல் நகரம் இருந்துவந்தது சங்க நூல்களில் கோவல் என வழங்கப்படும் திருக்கோவலூர், அன்று மலையமான் மரபு மன்னர்கட்கும் மெய்ப்பொருள் வேந்தர் முதலியோர்க்கும் தலைநகராயிருந்ததது. ஔவையார் பாரிமகளிரைத் திருக்கோவலூர் மன்னர்க்கு மணமுடித்த வரலாறும், பாரியின் பிரிவாற்றாது கபிலர் வடக்கிருந்து தீப்பாய்ந்து உயிர் விட்ட ‘கபிலர்குன்று’ என்னும் பாறை திருக்கோவலூருக்கு அருகில் இருப்பதும், திருப்பாதிரிப் புலியூர் ஞானியார் அடிகளாரின் தலைமையகமும் அவர்களால் உருவாக்கப்பட்ட கோவல் தமிழ்ச்சங்கமும் திருக்கோவலூரில் இருப்பதும் இவ்வூரின் பெருமைக்குத் தக்க சான்றுகளாம்.  
கடையெழு வள்ளல்களில் ஒருவனான காரி சங்ககாலத்தில் இவ்வூரை ஆண்ட மன்னர்களில் ஒருவன். கோவலூரில் பாயும் ஆறு பெண்ணை. இந்த ஆற்றுமணலின் அறல் படிவு போல் தலைவியின் கூந்தல் சுருள் படிந்திருந்ததாம்.  
கடையெழு வள்ளல்களில் மற்றொருவன் அதியமான் நெடுமான் அஞ்சி. இந்த அஞ்சி கோவலூரைப் போரிட்டு அழித்தான் என்றும், அந்த வெற்றியைப் புலவர் பரணன் சிறப்பித்துப் பாடினான் என்றும் ஔவையார் குறிப்பிடுகிறார்.  
திருக்கோயிலூர் வீரட்டேஸ்வரர் கோயில் சம்பந்தர், அப்பர் போன்றோர் பாடல் பெற்ற சிவத்தலமாகும். இவ்வாலயம் அந்தகாசூரனை அழித்த தலம் ஆதலால் அட்ட வீரட்டத் தலங்களுள் ஒன்றாகக் கருதப்படுகிறது. சங்ககால மலையமான் நாட்டின் தலைநகரமாகவும் விளங்கியது. ஆதலால் காரி திருக்கோவலூர் மலையமான் காரி என்ற பெயரிலேயே அழைக்கப்படுகிறான்.
# திருக்கோயிலூர்

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர் சராசரியாக 73 மீட்டர் (239 அடி) உயரத்தில் இருக்கின்றது.
# திருக்கோயிலூர்

## போக்குவரத்து

திருக்கோவிலூரில் தொடர்வண்டி நிலையம் உள்ளது. திருக்கோவிலூர் நகராட்சியானது, சாலை மற்றும் தொடருந்து மூலமாக பெரு நகரங்களுடன் நன்கு இணைக்கப்பட்டுள்ளது.
# திருக்கோயிலூர்

## போக்குவரத்து

### சாலைப் போக்குவரத்து

திருக்கோவிலூர் நகரைப் பொறுத்த வரையில், சாலை வசதிகள் நன்கு அமைக்கப்பட்டுள்ளன.  
- தேசிய நெடுஞ்சாலை 77 திருக்கோவிலூர் - பெங்களூர் வழி :( திருவண்ணாமலை, கிருஷ்ணகிரி ,ஓசூர் ) 6 வழி சாலை
- தேசிய நெடுஞ்சாலை38 திருக்கோவிலூர் - திருச்சி (வழி : ( இளவணாசூர்கோட்டை ) 4 வழி சாலை
- தேசிய நெடுஞ்சாலை 36 திருக்கோவிலூர் - கடலூர் ( வழி: மடப்பட்டு, அரசூர், பண்ருட்டி) 4 வழி சாலை
- தேசிய நெடுஞ்சாலை79 திருக்கோவிலூர் - சேலம் (வழி : ரிஷிவந்தியம், கள்ளக்குறிச்சி) 4 வழி சாலை
- தேசிய நெடுஞ்சாலை 45 சென்னை- வழி : திருக்கோவிலூர் , விழுப்புரம், திருச்சி, திண்டுக்கல்)
- தேசிய நெடுஞ்சாலை 45 எ திருக்கோவிலூர் -நாகப்பட்டினம் (வழி: விழுப்புரம் , புதுச்சேரி, கடலூர்)
- தேசிய நெடுஞ்சாலை 234 திருக்கோவிலூர் - மங்களூர் (வழி: திருவண்ணாமலை, வேலூர்)
- மாநில நெடுஞ்சாலை 4 திருக்கோவிலூர் - ஆற்காடு (வழி: செஞ்சி - சேத்துப்பட்டு- ஆரணி - திமிரி)
- தேசிய நெடுஞ்சாலை 45சிவிக்கிரவாண்டி - தஞ்சாவூர் (வழி: பண்ருட்டி, நெய்வேலி, வடலூர், கும்பகோணம்) இச்சாலையானது விழுப்புரம் நகரில் செல்லவில்லை என்றாலும், தேசிய நெடுஞ்சாலை 45 எ புதுச்சேரி செல்லும் சாலையில் கோலியனூர் என்னும் ஊரில் இச்சாலை செல்வதால், இதன் வழியாகச் செல்ல முடியும். விழுப்புரத்திலிருந்து கோலியனூர் 05தொலைவிஉள்ளதது.  
திருக்கோவிலூர் நகரில் இரண்டு பேருந்து நிலையங்கள் உள்ளன. புதிய பேருந்து நிலையம் மற்றும் பழைய பேருந்து நிலையங்கள் ஆகும்.  
இங்கிருந்து சென்னை, திருச்சி, மதுரை, வேலூர், திருவண்ணாமலை, ஆரணி, காஞ்சிபுரம், புதுச்சேரி, பெங்களூரு, சேலம், திருத்தணி, புதுக்கோட்டை, கள்ளக்குறிச்சி, கடலூர், அரியலூர், நெய்வேலி, பெரம்பலூர், தஞ்சாவூர், நாகப்பட்டினம், கும்பகோணம் ஆகிய முக்கிய நகரங்களுக்கு பேருந்து வசதிகள் உள்ளன.
# திருக்கோயிலூர்

## போக்குவரத்து

### தொடருந்துப் போக்குவரத்து

விழுப்புரம் தொடருந்து நிலையமானது மிகப்பெரிய தொடருந்து நிலையமாகும். இது இந்தியாவின், தமிழ்நாட்டின், தென்னக இரயில்வேயின் முக்கியமான தொடருந்து நிலையமாகும். இது தமிழ்நாட்டின் தலைநகரான சென்னையையும், தென்தமிழகத்தினையும் இணைக்கும் மிகமுக்கியமான இணைப்பு நிலையமாகத் திகழ்கிறது. இது தென்னக இரயில்வேயின் ஐந்து முக்கியமான தொடருந்து நிலையங்களுள் ஒன்றாகும்.விழுப்புரத்தில் இருந்து ஐந்து கிளைகளாக இரயில் பாதைகள் பிரிகின்றன:  
- விழுப்புரம் - சென்னைக் கடற்கரை, (வழி: செங்கல்பட்டு, தாம்பரம்) முழுமையாக மின்மயமாக்கப்பட்ட இரட்டை அகலப் பாதை.
- விழுப்புரம் - திருச்சி, (வழி: விருதாச்சலம், அரியலூர்) முழுமையாக மின்மயமாக்கப்பட்ட இரட்டை அகலப் பாதை. இது கார்டு லைன் என்றும் அழைக்கப்படுகிறது.
- விழுப்புரம் - திருச்சி, (வழி: கடலூர், மயிலாடுதுறை, கும்பகோணம், தஞ்சாவூர் மின்மயமாக்கப்படாத அகலப் பாதை. இது மெயின் லைன் என்றும் அழைக்கப்படுகிறது.
- விழுப்புரம் - காட்பாடி (வழி: திருக்கோவிலூர், திருவண்ணாமலை,ஆரணி, வேலூர்) முழுமையாக மின்மயமாக்கப்பட்ட அகலப் பாதை.
- விழுப்புரம் - புதுச்சேரி<nowiki/>மின்மயமாக்கப்பட்ட அகலப் பாதை.
# திருக்கோயிலூர்

## போக்குவரத்து

### வானூர்தி நிலையம்

இங்கிருந்து 70 கி.மீ. தொலைவில் உள்ள புதுச்சேரி வானூர்தி நிலையம் அருகிலுள்ள வானூர்தி நிலையமாகும்.
# திருக்கோயிலூர்

## கோயில்கள்

- திருக்கோயிலூர் வீரட்டேஸ்வரர் கோயில்
- திருக்கோயிலூர் உலகளந்த பெருமாள் கோவில்
- கபிலர் குன்று
- அறகண்டநல்லூர் அதுல்யநாதேஸ்வரர் கோயில்
- நல்லாயன் கத்தோலிக்க தேவாலயம் திருக்கோவிலூர்
- எ எல் சி சர்ச் சைலேம் திருக்கோவிலூர்
# உவமைத்தொகை

**உவமைத் தொகை** என்பது, இரு சொற்களைக் கொண்ட ஒரு தொகைச்சொல். அதில் முதற்சொல் உவமைச் சொல்லாக இருக்கும். எடுத்துக் காட்டாக "பானைவாய்" என்பது "பானை", "வாய்" என்னும் இரு சொற்களைக் கொண்ட ஒரு தொகைச்சொல். பானைபோன்ற வாய் என்னும் பொருள் தருவது. இங்கே "பானை" "வாய்க்கு" உவமையாகக் கூறப்பட்டுள்ளது. இதனால், இது ஒரு உவமைத்தொகை ஆகும்.  
தொகைநிலைத் தொடர்கள் ஆறு வகைகளில் ஒன்று **உவமைத்தொகை**. இதனை **உவமத்தொகை** எனவும் வழங்குவர். இது உவமை உருபு
இல்லாமல் உவமைப் பொருளை உணர்த்தும். தொல்காப்பியம் உவமையை வினை, பயன், மெய், உரு என நான்கு வகையாகப் பகுத்துப் பார்த்துள்ளது. இதனைக் கருத்தில் கொண்டு தொல்காப்பிய, நன்னூல் நூற்பாக்களுக்கு உரை எழுதிய ஆசிரியர்கள் எடுத்துக்காட்டுகளைத் தந்து விளக்கியுள்ளனர்.  
**கருத்து சுருக்கம்:**  
உவமைக்கும் பொருளுக்கும் ( உவமேயம்) இடையில் உவமஉருபு மறைந்து வருவது **உவமைத்தொகை** எனப்படும்.  
##### விளக்கம்
| உவம வகை | உவமைத்தொகை - எடுத்துக்காட்டு | எடுத்துக்காட்டின் விரிவு |  |
| --- | --- | --- | --- |
| வினை உவமத் தொகை | புலிக் கொற்றன்,  
குருவி கூப்பிட்டான் | புலி போலும் கொற்றன்  
குருவியைப் போலக் கூப்பிட்டான் |  |
| பயன் உவமத்தொகை | மழைக்கை,  
கற்பக வள்ளல் | மழை போலும் கை  
கற்பகம் போலும் வள்ளல் |  |
| மெய் உவமத் தொகை | துடியிடை,  
குரும்பை கொங்கை | துடி போலும் இடை  
குரும்பை போலும் கொங்கை |  |
| உரு உவமத் தொகை | பொற் சுணங்கு,  
பவள வாய் | பொன் போலும் சுணங்கு  
பவளம் போலும் வாய் |  |
| பன்மொழித்தொடர் | மரகதக் கிளிமொழி,  
இருண் மழைக் கை | மரகதம் போலும் கிளி  
கிளி போலும் மொழி  
இருள் போலும் மழை  
மழை போலும் கை | } |
# உவமைத்தொகை

## மேலும் சில எடுத்துக்காட்டுகள்

- "மதிமுகம்"
- "மலரடி"
- "துடியிடை"
- "கமலக்கண்"
- "கனிவாய்"
- "தேன்மொழி"
- "மான்விழி"
- "வாள்மீசை"
- "கயல்விழி"
- "மலர்விழி"
- "பொன்தாமரை"
- "பவளவாய்"
# திருப்புவனம் புஷ்பவனேசுவரர் கோயில்

**புஷ்பவனேஸ்வரர் கோயில்** சிவகங்கை மாவட்டத்தில் உள்ள திருப்புவனம் என்னும் ஊரில் வைகை ஆற்றின் தென்கரையில் அமைந்திருக்கிறது. இது தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். மேலும்,
திருவிசைப்பா திருப்பல்லாண்டு திருத்தலங்களில் ஒன்றாகும். இங்கு **அழகியநாயகி உடனுறை பூவணர்** கோயில் கொண்டுள்ளார். இவரை வடமொழியில் **புஷ்பவனேஸ்வரர்** எனவும் இறைவியை **சௌந்தரநாயகி** எனவும் அழைப்பர். இத்தலத்தின் வழிபடுமரம் (தலவிருட்சம்) பலா மரம் ஆகும்.
# திருப்புவனம் புஷ்பவனேசுவரர் கோயில்

## பெயர்க்காரணம்

திருப்புவனம் என்பது உச்சரிப்பில் திரிபு ஏற்பட்ட பெயராகும். "திருப்பூவணம்" என்பது திரிந்து திருப்புவனம் ஆகியது. இங்கு பாரிசாதப் பூவின் படிமம் சிவலிங்கமாக உள்ளது. எனவே சிவலிங்கத்தின் பெயர் "பூவணன்" என்பதாகும். இதன் காரணமாக இந்த ஊருக்குத் **திருப்பூவணம்** என்ற பெயர் உண்டானது. பாண்டிய நாட்டுத் தலங்களில் மூவர் பாடலும் பெற்ற தலம் இது ஒன்றே. 36ஆவது "திருவிளையாடல்" நடைபெற்ற தலம். *எலும்பு பூவாக மாறிய தலம்*, *காசிக்கு வீசம் கூட* எனப் புகழ் பெற்ற தலம்.
# திருப்புவனம் புஷ்பவனேசுவரர் கோயில்

## மதுரையின் கிழக்கு வாயில்

பண்டைய பாண்டிய நாட்டின் தலைநகராக விளங்கிய மதுரைக்குக் கிழக்கு வாயிலாக இத்தலம் இருந்துள்ளது. திருஞானசம்பந்தர் சமணர்களை வெற்றி கொள்ள மதுரை செல்லும் போது மதுரையின் கிழக்கு வாயில் வழியாக உள்ளே செல்ல வேண்டும் என்று விரும்பினார். எனவே மதுரையின் கிழக்கு வாயிலாக விளங்கிய திருப்பூவணத்தை வந்து அடைந்தார்.பிற்கால பாண்டியர்களால் இக்கோயில் கட்டப்பட்டதாக நம்பப்படுகிறது.. பின்னர் விஜயநகர பேரரசின் மதுரை நாயக்க மன்னர் திருமலை நாயக்கரால் அர்த்த மண்டபம் மகாமண்டபம் இராஜ கோபுரம் கட்டப்பட்டதாக அங்குள்ள கல்வெட்டுகள் மூலம் அறிய முடிகிறது..
# திருப்புவனம் புஷ்பவனேசுவரர் கோயில்

## பார்வதி தேவியார் தவம் செய்த இடம்

வைகை ஆற்றின் தென் கரையில் திருப்பூவணம் உள்ளது. திருக்கோயிலுக்கு நேர் எதிரே வைகைஆற்றின் வடகரையில் பார்வதி தேவியார் தவம் செய்த இடம் உள்ளது, இங்கே வந்த திருஞானசம்பந்தர் வைகை ஆற்றைக் கடக்க முயன்ற போது ஆற்று மணல்கள் எல்லாம் சிவலிங்கங்களாகக் காட்சியளித்தன.
# திருப்புவனம் புஷ்பவனேசுவரர் கோயில்

## திருஞானசம்பந்தர் தேவாரப் பதிகத்தைப் பாடி வணங்கினார்

எனவே திருஞானசம்பந்தர் அங்கிருந்தபடியே **தென்திருப்பூவணமே**என்று முடியும் தேவாரப் பதிகத்தைப் பாடி வணங்கினார், திருப்பூவணநாதர் நந்தியை சாய்ந்திருக்கச் சொல்லி காட்சி அருளினார்.  
இவரைப் பின்பற்றி இத்தலத்தில் சுந்தரர்(8 பாடல்கள்), அப்பர் (11 பாடல்கள்), மாணிக்கவாசகர் (பாடல் கிடைக்கப் பெறவில்லை), கரூர்தேவர்(8 பாடல்கள்), அருணகிரிநாதர் (3 பாடல்கள்), குமரகுருபரர் (பாடல் கிடைக்கப் பெற வில்லை) இவர்களும் வைகை ஆற்றின் வட(மறு) கரையிலிருந்தே இறைவனை வழிபட்டுள்ளனர்.
# திருப்புவனம் புஷ்பவனேசுவரர் கோயில்

## 36ஆவது திருவிளையாடல் நடைபெற்ற திருத்தலம்

இது "36ஆவது திருவிளையாடல்" நடைபெற்ற திருத்தலம். மதுரை அருள் மிகு சோமசுந்தரேசுவரர் சித்தராக வந்து இரசவாதம் செய்து தங்கம் தயாரித்துக் கொடுத்த திருத்தலம், இத்தங்கத்தைக் கொண்டே திருப்பூவணத்தில் உற்சவர் (அழகிய பிரான்) செய்யப்பட்டுள்ளார், இதனால் **மதுரை அருள் மிகு சோமசுந்தரேசுவரரால் திருப்பணி செய்யப்பெற்ற திருத்தலம்** என்ற பெருமை உடையது இத் திருத்தலம்.
# ரகசியம் (திரைப்படம்)

**ரகசியம்**, கே. பி. கொட்டாரக்கரை தயாரித்த மலையாளத் திரைப்படம். இந்தப் படம் 1969 மார்ச் 20-ல் வெளியானது.
# ரகசியம் (திரைப்படம்)

## நடிப்பு

- பிரேம் நசீர்
- கே. பி. உமர்
- அடூர் பாசி
- என். கோவிந்தன்குட்டி
- பறவூர் பரதன்
- பிரண்டு ராமசாமி
- ஷீலா (நடிகை)
- ஜெயபாரதி
- மீனா
- ஜோஸ் பிரகாஷ்
# ரகசியம் (திரைப்படம்)

## பின்னணிப் பாடகர்கள்

- பி. வசந்தா
- சி. ஓ. ஆன்றோ
- கே. ஜே. யேசுதாசு
- கமுகற புருஷோத்தமன்
- பி. ஜெயச்சந்திரன்
- பி. லீலா
- எஸ். ஜானகி
# ரகசியம் (திரைப்படம்)

## பங்காற்றியோர்

- தயாரிப்பு - கே பி கொட்டாரக்கரை
- இயக்கம் - சசிகுமார் (இயக்குநர்)|சசிகுமார்
- சங்கீதம் - பி ஏ சிதம்பரநாத்
- இசையமைப்பு - சீகுமாரன் தம்பி
- வெளியீடு - விமலா ரிலீசு
- கதை, திரைக்கதை, வசனம் - கே பி கொட்டாரக்கரை
# ஜீவன்

**ஜீவன்** என்ற தலைப்பில் உள்ள கட்டுரைகள்:  
- ஜீவன் - தமிழ் திரைப்பட நடிகர்
- ஜீவன் குமாரதுங்க - இலங்கை அரசியல்வாதி
- ஜீவன் மென்டிஸ் - இலங்கை அணியின் மேலதிக குச்சக்காப்பாளர்.
- ஓவியர் ஜீவன் -  
---
# கோப்பி லுவாக்

புனுகுப்பூனைக் குடும்பத்தைச் சேர்ந்த ஆசிய மரநாய் சாப்பிட்டு எச்சமாகப் போடும் கோப்பி விதைகள் **கோப்பி லுவாக்** (Kopi Luwak) என்று அழைக்கப்படுகின்றன .தேர்வு மற்றும் செரிமானம் மூலம் கோபி விதைகளை இது மேம்படுத்தும் என்று கோபிக்கொட்டை தயாரிப்பாளர்கள் வாதிடுகின்றனர் .மற்றொரு புறம் , பூனைகளைக் கூண்டில் அடைப்பதால், அவற்றின் நடமாட்டம் கட்டுப்படுத்தப்படுகிறது. காலாற நடப்பது, இணையுடன் சேருவது, பிடித்ததை வேட்டையாடி உண்பது, தன் வயதொத்த பூனைகளுடன் விளையாடுவது என்ற சுதந்திரம் பறிக்கப்பட்டு, பணம் சம்பாதிப்பதில் ஒத்துழைக்க வேண்டிய உயிருள்ள இயந்திரமாக மாற்றப்படுகின்றன என்று வாதிடுவோரும் உள்ளனர்.சில காலத்துக்குப் பிறகு, பூனைகள் இரையெடுக்கவே தயங்கும்போது கூண்டுகளிலிருந்து அவற்றை வெளியே விட்டுவிடுகிறார்கள். பனைமரக் காடுகளில் வசிக்கும் அந்தப் பூனைகள் காடுகளுக்குள் சென்ற உடனேயே இறந்துவிடுகின்றன என்றும் கூறப்படுகிறது.
ஒன்றில் அடைக்கப்பட்டுள்ள ஆசிய மரநாய்]]  
கோப்பி லுவாக்]]
# ஜீவன் (நடிகர்)

**ஜீவன்** (பிறப்பு: சூலை 6, 1975) என்பவர் தமிழ்த் திரைப்பட நடிகராவார். இவருடைய இயற்பெயர் *விஜயபாஸ்கர் ரெங்கராஜ்* என்பதாகும்.
# ஜீவன் (நடிகர்)

## திரை வாழ்க்கை

’யுனிவர்சிடி’ என்ற திரைப்படம் மூலமாக கதாநாயகனாக தமிழ் திரையுலகில் அறிமுகமானவர். அதன் பின்பு ’காக்க காக்க’ திரைப்படத்தில் எதிர்மறைக் கதாபாத்திரம் ஏற்றார்.
# ஜீவன் (நடிகர்)

## <sub>திரைப்படங்கள்</sub>

<hiero>
.
</hiero>
| **ஆண்டு** | **திரைப்படம்** | **கதாப்பாத்திரம்** | **குறிப்பு** |
| --- | --- | --- | --- |
| 2002 | *யுனிவர்சிடி* | காந்தி |  |
| 2003 | *காக்க காக்க* | பாண்டியா | பிலிம்பேர் விருது-சிறந்த வில்லன்
ITFA விருது-சிறந்த வில்லன்]] |
| 2006 | *திருட்டு பயலே* | மாணிக்கம் |  |
| 2007 | *நான் அவனில்லை* | ஜூசப் பெர்னாண்டஸ் |  |
| *மச்சக்காரன்* | விக்கி |  |  |
| 2008 | *தோட்டா* | சண்முகம் |  |
| 2009 | *நான் அவனில்லை* | ஜூசப் பெர்னாண்டஸ் |  |
| 2013 | *கிருஷ்ண லீலை* | பின்-தயாரிப்பில் |  |
| 2015 | ''அதிபர்
(திரைப்படம்) | ==ஆதாரங்களும் மேற்கோள்களும்== |  |
# திருட்டுப் பயலே

***திருட்டு பயலே*** (*Thiruttu Payale*) திரைப்படம் சுசி கணேசன் இயக்கிய காதல் விறுவிறுப்புத் திரைப்படமாகும். இத்திரைப்படத்தில் ஜீவன், சோனியா அகர்வால், அப்பாஸ், மாளவிகா, விவேக், மனேஜ் கே ஜெயின் மற்றும்சார்லி ஆகியோர் நடித்திருந்தனர்.
# திருட்டுப் பயலே

## நடிப்பு

| **ஜீவன்** | **மாணிக்கம்** |  |
| --- | --- | --- |
| **சோனியா அகர்வால்** | **ரோசி / சரண்யா** |  |
| **அப்பாஸ்** | **ரமேஷ்** |  |
| **மாளவிகா** | **ரூபானி** |  |
| **விவேக்** | **மனோகர்** |  |
| **மனோஜ் கே. ஜெயன்** | **ரூபானியின் கணவன்** |  |
| **சுசி கணேசன்** | **சி. ஐ. டி** |  |
| **வினேத் ராஜ்** | **மனோகர்** |  |
| **சார்லி** | **வாட்ச்மேன்** | } |
# திருட்டுப் பயலே

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)
# திருட்டுப் பயலே

## விமர்சனம்

ஆனந்த விகடன் வார இதழில் எழுதிய விமர்சனத்தில் "ஒவ்வொரு மனிதனுக்குள்ளும் உருவாகிற திருட்டுத்தனங்களைத் தோலுரித்துக் காட்டும் அழுத்தமான கதைக் களம்தான். இருந்தாலும், காட்சிகளின் வேகத்தைக் கொஞ்சம் கூட்டி, தடக்கென முடியும் க்ளைமேக்ஸை இன்னும் விறுவிறுப்பாக்கி இருந்தால், திருட்டுப் பயல் நல்ல திருப்தி தந்திருப்பான்!" என்று எழுதி மதிப்பெண்களை வழங்கினர்.
# நான் அவன் இல்லை

***நான் அவன் இல்லை*** (*Naan Avan Illai*) திரைப்படம் 2007 ல் இயக்குநர் செல்வா இயக்கிய தமிழ்த் திரைப்படமாகும். இத்திரைப்படம் கே. பாலச்சந்தர் இயக்கத்தில் நடிகர் ஜெமினி கணேசன் நடித்திருந்த நான் அவனில்லை திரைப்படத்தி்ன் கதையைத் தழுவி எடுக்கப்பட்டது. இதில் ஜீவன், சினேகா, நமிதா, மாளவிகா, ஜோதிமயி, கீர்த்தி சாவ்லா, லிவிங்ஸ்டன், இலட்சுமி, தேஜாஸ்ரீ, மயில்சாமி ஆகியோர் நடித்திருக்கிறார்கள்.
# நான் அவன் இல்லை

## நடிகர்கள்

| நடிகர்கள் | கதாப்பாத்திரம் |  |
| --- | --- | --- |
| ஜீவன் | ஜூசப் பெர்ணான்டஸ்/ அண்ணாமலை/ விக்னேஷ்/ மாதவனன் மேனன்/ ஜாகிர் ஹூசேன்/ ஹரிஹரன் தாஸ்/ சியாம் பிரசாத் |  |
| சினேகா | அஞ்சலி |  |
| நமிதா | மோனிகா பிரசாத் |  |
| மாளவிகா | ரேகா விக்னேஷ் |  |
| ஜோதிமயி | அம்முக்குட்டி மேனன் |  |
| கீர்த்தி சாவ்லா | ராணி தாஸ் |  |
| தேஜாசிறீ |  |  |
| லட்சுமி | சாரதா |  |
| லிவிங்ஸ்டன் | டேவிட் பெர்ணான்டஸ் |  |
| மயில்சாமி | அலெக்ஸ் தம்பிதுரை/ நெப்பொலியன் | } |
# நான் அவன் இல்லை

## பாடல்கள்

இத்திரைப்படத்திற்கு விஜய் ஆண்டனி, டி. இமான் ஆகியோர் இசையமைத்துள்ளனர். இப்படத்தில் இடம்பெற்ற "ராதா காதல் வராதா" பாடலானது 1974 ஆவது ஆண்டில் வெளியான *நான் அவனில்லை* திரைப்படத்தில் இடம்பெற்ற *ராதா காதல் வராதா* பாடலின் மறுஆக்கமாகும். இப்படத்தின் எல்லா பாடல்களும் நேர்மறையான விமர்சனங்களை பெற்று வெற்றியைப் பெற்றன. குறிப்பாக, சங்கீதா ராஜேஷ்வரன், ஜெயதேவ் குரல்களில் சினேகா-ஜீவன் இடம்பெறும் "ஏன் எனக்கு மயக்கம்" பாடலானது 2007 ஆவது ஆண்டில் வெளியான மிகச் சிறந்த பத்து பாடல்களில் ஒன்றாக அமைந்தது. மேலும் 2007 பிலிம்பேர் விருதிற்கும் பரிந்துரைக்கப்பட்டது.  
| எண் | பாடல் | பாடகர்(கள்) | பாடல் வரிகள் |  |
| --- | --- | --- | --- | --- |
| 1 | "காக்க காக்க" | விஜய் ஆண்டனி, சாருலதா மணி, மாயா, மேகா, வினய பிரசாத் | பா. விஜய் |  |
| 2 | "ஏன் எனக்கு மயக்கம்" | ஜெயதேவ், சங்கீதா ராஜேஷ்வரன், மேகா, ரம்யா | பா. விஜய் |  |
| 3 | "மச்ச கன்னி" | விஜய் ஆண்டனி, ஜெயராசகோபாலன், சத்ய லட்சுமி | பா. விஜய் |  |
| 4 | "நீ கவிதை" | கிரிஷ், மேகா | பா. விஜய் |  |
| 5 | "ராதா காதல்" | வி. வி. பிரசன்னா, மாயா, சங்கீதா ராஜேஷ்வரன், வினய பிரசாத் | கண்ணதாசன் |  |
| 6 | "தேன் குடிச்ச நிலவு" | நரேஷ் ஐயர், தீபா மிரியம் | பழனி பாரதி | } |
# குருதியின் கன அளவு

**குருதியின் கன அளவு** (Blood volume) என்பது மனித உடலிலுள்ள குருதியின் மொத்த கனஅளவாகும். 70 கிலோ கிராம் எடையுள்ள ஒரு மனிதரின் உடலில் சுமார் 5 முதல் 6 லிட்டர் இரத்தம் காணப்படும். குருதியிலுள்ள செவ்வணுக்கள் உயிரணுக்களுக்கு தேவையான ஆக்சிஜனை
எடுத்துச் செல்லவும் எச்சமாகத் தோன்றும் கரிஇரு தீயதை (கார்பன் டை ஆக்சைடை CO2) அகற்றவும் உதவுகின்றன. இரத்தத்திலுள்ள வெள்ளை அணுக்கள் பலவகையிலும் நோய் எதிர்ப்பு பணிகளைச் செய்கின்றன. குருதியிலுள்ள நீர்மப் பகுதி பிளாசுமா எனப்படும். உடலியக்கத்திற்குத் தேவையான பல தனிமங்களும் மிக நுண்ணிய அளவில் உள்ளன. பிளாசுமாவும் வெள்ளை, செவ்வணுக்களும் இணைந்து உள்ளதே குருதியாகும்.
# குருதியின் கன அளவு

## குருதியின் கனஅளவைக் கணக்கிடல்

சிற்சில நேரங்களில் குருதியின் கன அளவு என்ன என்று தெரிந்து கொள்ள வேண்டிய நிலை மருத்துவத்தின் போது ஏற்படுகிறது. இதற்கு அணுக்கரு மருத்துவம் (Nuclear medicine) உதவுகிறது.  
அணு நிறை 51 கொண்ட கதிரியக்கக் குரோமியம் காமாக் கதிர்களை வெளியிடுகிறது. சுமார் 740 கிலோ பெக்கரல் (kBq ) குரோமியத்தினை, உறிஞ்சியின் துணையுடன் எடுக்கப்பட்ட 10 கன சென்டி மீட்டர் இரத்தத்துடன் கலந்து 10 நிமிடங்கள் பொறுத்திருந்து மறுபடியும் உடலினுள் செலுத்தப்படுகிறது. 15 நிமிடங்களில் இந்த கதிர்த் தனிமம் உடலிலுள்ள எல்லா குருதியுடனும் சீராகக் கலந்து விடுகிறது. இவ்வாறு கலந்துவிட்ட நிலையில் சிறிதளவு இரத்தம் உறிஞ்சிமூலம் எடுக்கப்படுகிறது. உடலிலுள்ள மொத்த குருதியின் கன அளவு V சிசி என்றும் இப்போது எடுக்கப்பட்ட குருதியின் அளவு v சிசி என்றும் கொள்வோம். முதலில் எடுத்துக் கொண்ட குரோமியம் 51 ன், எண்கருவியில் (Counter) பெறப்பட்ட எண் A c/m என்றும் குரோமியம் கலந்த உடலிலிருந்து எடுக்கப்பட்ட குருதியில் எடுக்கப்பட்ட அளவு a c/m என்றும் கொண்டால், இரண்டிலும் ஒப்புக் கதிரியக்கம் (Specific activity) சமமாக இருக்கும். அதாவது,  
:<math> \frac{A}{V} = \frac {a}{v} \,</math>  
இதில் V ஐத் தவிர மற்ற அளவீடுகள் தெரியும் எனவே  
:<math> V = A \times \frac{v}{a}\,</math> கன சென்டி மீட்டர் என்று கணக்கிட்டுத் தெரிந்து கொள்ளலாம்.
# குருதியின் கன அளவு

## ஆதாரம்

சாலியர் குரல் -செப்டம்பர் 1997.
# அறுதி மதிப்புத் தேற்றம்

கணிதத்தில் **அறுதி மதிப்புத் தேற்றம்** (*extreme value theorem*) இன் கூற்று:  
வரம்புடைய மூடிய இடைவெளி [*a*,*b*] இல், மெய்மதிப்புச் சார்பு *f* தொடர்ச்சியானதாக இருந்தால், அந்த இடைவெளிக்குள் குறைந்தது ஒருமுறை அச்சார்பு பெருமம் மற்றும் சிறுமம் அடையும். அதாவது [*a*,*b*] இடைவெளிக்குள் கீழ்க்காணுமாறு *c* , *d* ஆகிய இரு எண்களைக் காண முடியும்:  
:<math>f(c) \ge f(x) \ge f(d)\quad\forall x\in [a,b].\,</math>  
இத்தேற்றத்துடன் தொடர்புடைய மற்றொரு தேற்றமான **வரம்புடைமைத் தேற்றம்** கூற்றின்படி,  
மூடிய இடைவெளி [*a*,*b*] இல், மெய்மதிப்புச் சார்பு *f* தொடர்ச்சியானதாக இருந்தால், அந்த இடைவெளிக்குள் கீழ்க்காணுமாறு *m* , *M* ஆகிய இரு எண்களைக் காண முடியும்:  
:<math>m \le f(x) \le M\quad \forall x \in [a,b].\,</math>  
அறுதி மதிப்புத் தேற்றம், வரம்புடைமைத் தேற்றத்தின் மேம்பட்ட வடிவாக உள்ளது. வரம்புடைமைத் தேற்றம், சார்பானது வரம்புடையாத அமையும் என்கிறது. ஆனால் அறுதி மதிப்புத் தேற்றம் மேலும் அதிகப்படியாக, சார்பு வரம்புடையதாக மட்டும் இருப்பதோடல்லாது, அதன் குறைந்தபட்ச மேல் வரம்பினைப் பெருமமாகவும், அதிகபட்ச கீழ்வரம்பினைச் சிறுமமாகவும் கொண்டிருக்கும் என்று கூறுகிறது.  
அறுதி மதிப்புத் தேற்றம், ரோலின் தேற்றத்தை நிறுவப் பயன்படுத்தப்படுகிறது.
# அறுதி மதிப்புத் தேற்றம்

## தேற்றம் பயன்படா சார்புகள்

கீழே தரப்பட்டுள்ள எடுத்துக்காட்டுகளிலிருந்து இத் தேற்றத்திற்கு உட்படும் சார்புகளின் ஆட்களங்கள் வரம்புடையவையாகவும் மூடியவையாகவும் இருக்க வேண்டியதின் அவசியத்தைப் புரிந்து கொள்ளலாம்.  
1. [0,&nbsp;∞) இடைவெளியில் வரையறுக்கப்பட்ட சார்பு *&fnof;*(*x*) = *x* , மேற்புறம் வரம்புடையதாக இல்லை.
1. [0,&nbsp;∞) இடைவெளியில் வரையறுக்கப்பட்ட சார்பு *&fnof;*(*x*) = வரம்புடையது. ஆனால் குறைந்தபட்ச மேல் வரம்பு &nbsp;1 ஐ அடைவதில்லை.
1. (0,&nbsp;1] இடைவெளியில் வரையறுக்கப்பட்ட சார்பு *&fnof;*(*x*) = மேற்புறம் வரம்புடையதாக இல்லை.
1. (0,&nbsp;1] இடைவெளியில் வரையறுக்கப்பட்ட சார்பு *&fnof;*(*x*) = 1 – *x* வரம்புடையது. ஆனால் குறைந்தபட்ச மேல் வரம்பு &nbsp;1 ஐ அடைவதில்லை.
*&fnof;*(0)&nbsp;= 0 என வரையறுப்பதன் மூலம் அறுதி மதிப்புத் தேற்றம், வரம்புடைமைத் தேற்றம் ஆகிய இரு தேற்றங்களுக்கும், இடைவெளி [*a*,&nbsp;*b*] இல் தொடர்ச்சித்தன்மை தேவை என்பதை அறிந்து கொள்ளலாம்.
# அறுதி மதிப்புத் தேற்றம்

## அரைத் தொடர்ச்சிச் சார்புகளுக்கு நீட்டிப்பு

சார்பு *f* அரைத் தொடர்ச்சியானதாக இருந்தால் வரம்புடைமைத் தேற்றம் மற்றும் அறுதி மதிப்புத் தேற்றம் இரண்டிலும் அதற்கேற்ற பாதிப்பகுதி உண்மையானதாகும். நீட்டிக்கப்பட்ட மெய்யெண் கோட்டிலிருந்து –∞ அல்லது +∞ மதிப்பைத் தேவைக்கேற்பச் சேர்த்துக் கொள்ளலாம்.  
**தேற்றம்:**  
சார்பு *f* : [*a*,*b*] → [–∞,∞) மேல் அரைத் தொடர்ச்சியுடையது எனில்,
:<math>\limsup_{y\to x} f(y)\le f(x) \quad \forall x \in [a,b] \,</math> என்றவாறு இருக்கும். அப்போது சார்பு *f* மேற்புறம் வரம்புடையதாக, குறைந்தபட்ச மேல்வரம்புடன் இருக்கும்.
# சீயோனின் எங்கள் அன்னை தேவாலயம்

கட்டப்பட்ட சீயோனின் எங்கள் அன்னை தேவாலயத்தின் குவிமாடமும் மணிக் கோபுரமும்]]
**சீயோன் எங்கள் மாதா தேவாலயம்** (*Church of Our Lady Mary of Zion*, அம்காரியம்: ርዕሰ አድባራት ቅድስተ ቅዱሳን ድንግል ማሪያም ፅዮን *Re-ese Adbarat Kidiste Kidusan Dingel Maryam Ts’iyon*) என்பது எத்தியோப்பியாவிலுள்ள மிகவும் முக்கியத்துவம் வாய்ந்த எத்தியோப்பிய மரபுவழி சபையின் தேவாலயமாகும். இது திக்ரே மாநிலத்திலுள்ள அக்சம் எனும் நகரில் அமைந்துள்ளது. ஆரம்ப தேவாலயம் கி.பி 4ம் நூற்றயாண்டு காலத்தில், முதல் கிருத்தவ சக்கரவர்த்தி எசானா ஆட்சிக்காலத்தில் கட்டப்பட்டது என நம்பப்படுகின்றது.  
- Stuart Munro-Hay (2005), *The Quest for the Ark of the Covenant*, Ch. 6
# விவேக் மூர்த்தி

**விவேக் ஹால்கெரே மூர்த்தி** , அமெரிக்காவின் 19வது மருத்துவதுறை தலைவராக நியமிக்க அதிபர் ஒபாமாவால் முன்மொழியப் பட்டுள்ளவர். இப்பதவி அமெரிக்காவின் பொது சுகாதாரம் மற்றும் மருத்துவ சிகிச்சைத் துறையை ஒட்டுமொத்தமாக நிர்வகிக்கும் பதவியாகும். ரெஜினா பென்ஜமின் என்பவர் 2009 முதல் தலைவராக பொறுப்பு வகித்துவருகிறார். இவருக்கு பதில்தான் விவேக் மூர்த்தி முன்மொழியப் பட்டுள்ளார். இவர் இந்தியாவிலும், அமெரிக்காவிலும் ஹெச்ஐவி மற்றும் எய்ட்ஸ் தொடர்பாக இலவச கல்வி வழங்கும் அமைப்பை நடத்தி வருகிறார்.2011-ம் ஆண்டு பொது சுகாதாரம், நோய்த் தடுப்பு மற்றும் உடல் ஆரோக்கிய மேம்பாட்டு ஆலோசனைக் குழுவின் உறுப்பினராக விவேக் மூர்த்தி நியமிக்கப்பட்டார்.
# உலகளாவிய இலக்கணம்

**உலகளாவிய இலக்கணம்** என்பது மொழியியலில் உள்ள கருத்தாக்கம் ஆகும். இதை உருவாக்கியவர் மொழியியல் அறிஞரான நோம் சாம்சுகி ஆவார். மனிதரிடம் மொழியைப் புரிந்துணரும் தன்மை மூளையில் நரம்புகளில் பின்னப்பட்டுள்ளதாகவும் இந்த கருத்து கூறுகிறது.  
உலகின் அனைத்து மொழிகளும் ஒரே மாதிரியான குணங்களைக் கொண்டிருப்பதாகவும் இது தெரிவிக்கிறது. அனைத்து மொழிகளும் கொண்டிருக்கும் இத்தகைய குணங்கள் என்னவென்பதைக் கண்டறிதல் வேண்டும்.
# சுழலும் நேர்முனை எக்சு கதிர் குழாய்

**சுழலும் நேர்முனை எக்சு-கதிர்க் குழாய்** (Rotating anode x ray tube) என்பது எக்சு-கதிர்க் குழாயின் ஒரு வகை ஆகும். இதில் குழாயிலுள்ள நேர்முனை, நிலையாக இல்லாமல் சுழலும் வகையில் அமைந்துள்ளது. இலக்கில் தோன்றும் நிறைந்த அளவு வெப்பம் அதிகச் செறிவுடன் கூடிய கதிர்களைத் தொடர்ந்து பெற முடியாமல் செய்கிறது. அதிக வெப்பத்தால் இலக்கு உருகிவிடக்கூடும். தொடர்ந்து குழாயினைப் பயன்படுத்தும் போது உயரளவு வெப்பத்தினைத் தாங்கிக் கொள்ளும் விதத்தில் இந்த நேர்முனை உள்ளது. அதிகப் பரப்பில் நேர்முனையில் வெப்பம் தோற்றுவிக்கப்படுவதால் இலக்குச் சேதமுறாமல் காக்கப்படுகிறது. நேர்முனை நிமிடத்திற்கு 3600 முறை சுழலுமாறு அமைக்கப்பட்டுள்ளது. அதாவது வினாடிக்கு 60 சுழற்சி கொண்டுள்ளது.  
டங்ஸ்டனால் ஆன தட்டின் விட்டம் எலக்ட்ரான்கள் மோதும் பாதையின் பரப்பினை தீர்மானிக்கிறது. தட்டின் விட்டம் பொதுவாக 75 முதல் 100 மி.மீ. வரையிலும் காணப்படும். கோட்டுக் குவியக் கோட்பாடும் பயன்படுத்தப்படுகிறது. இதிலும் குவியப்பாதை பரபரப்பாக மாற வாய்ப்புண்டு. கவனக்குறைவால் குழாயில் ஏற்படும் பழுதுகள் இங்கும் ஏற்படலாம்.
# சுழலும் நேர்முனை எக்சு கதிர் குழாய்

## ஆதாரம்

- Radio physics and dark room procedures-Jaypee Bros.Medical publishers
# சிந்தாமணி நாகேச இராமச்சந்திர ராவ்

**சிந்தாமணி நாகேச இராமச்சந்திர ராவ்**, (சி. என். ஆர். ராவ்) (பிறப்பு 30 ஜூன் 1934), ஒரு இந்திய வேதியியலாளர் ஆவார். இவர் தற்போது இந்திய பிரதமரின் அறிவியல் ஆலோசனைக் குழுவின் தலைவராக பணியாற்றுகின்றார். 16 நவம்பர், 2013 அன்று இந்திய அரசு இந்தியாவின் உயரிய குடிமையியல் விருதான பாரத ரத்னாவை இவருக்கு அளிக்கப்போவதாக அறிவித்துள்ளது.
செவ்வாய் சுற்றுகலன் திட்டம் மங்கள்யான் விண்கலத்தை செவ்வாய்க் கிரகத்துக்கு வெற்றிகரமாக விண்ணில் ஏவிய திட்டத்திற்கு இவர் துணையாக இருந்தார்.. சீன அறிவியல் கழகம், இவரை கவுரவ வெளிநாட்டு உறுப்பினராக தேர்வு செய்தது.
# சிந்தாமணி நாகேச இராமச்சந்திர ராவ்

## தொழில் வாழ்க்கை

1984 முதல் பாரதப் பிரதமரின் அறிவியல் ஆலோசனைக் குழுவின் தலைவராக பணியாற்றி வரும் சி.என்.ஆர். ராவின் ஆரம்பகால வாழ்க்கை, பெங்களூர் இந்திய அறிவியல் பல்கலைக்கழகத்தில் விரிவுரையாளராகத் தொடங்கியது. கான்பூர் இந்தியத் தொழில்நுட்பக் கழகத்தில் வேதியியல் துறைத் தலைவர், இந்திய அறிவியல் தொழில்நுட்பக் கழகத்தின் இயக்குநர், ஜவாஹர்லால் நேரு உயர் அறிவியல் ஆய்வு மையத்தின் தலைவர் போன்ற பல முக்கியமான பொறுப்புகளை வகித்த பேராசிரியர் சி.என்.ஆர். ராவின் அதிகபட்ச பங்களிப்பு வேதியியலில் நிறமாலை மற்றும் மூலக்கூறுகளில் இருந்தது.
# சிந்தாமணி நாகேச இராமச்சந்திர ராவ்

## தனிப்பட்ட வாழ்க்கை

ராவ் 1960 முதல் இந்துமதி ராவை மணந்தார். அவர்களுக்கு சஞ்சய் மற்றும் சுசித்ரா என்ற இரண்டு குழந்தைகள் உள்ளனர். சஞ்சய் பெங்களூருவைச் சுற்றியுள்ள பள்ளிகளில் அறிவியல் பிரபலப்படுத்துபவராக பணிபுரிகிறார். சுசித்ரா மகாராஷ்டிராவின் புனேவில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தின் (IISER) இயக்குநரான கிருஷ்ணா என். கணேஷை மணந்தார். ராவ் தொழில்நுட்பத்தை விரும்புபவர், அவர் ஒருபோதும் தனது மின்னஞ்சலைத் தானே சரிபார்க்கவில்லை. தனது மனைவியுடன் பேச மட்டுமே மொபைல் போனைப் பயன்படுத்துவதாகவும் அவர் கூறினார்.
# சிந்தாமணி நாகேச இராமச்சந்திர ராவ்

## அறிவியல் பங்களிப்பு

உலகின் முன்னணி திட நிலை மற்றும் பொருள் வேதியியலாளர்களில் ராவ் ஒருவர். ஐந்து தசாப்தங்களாக இந்தத் துறையின் வளர்ச்சிக்கு அவர் பங்களித்துள்ளார். மாற்றம் உலோக ஆக்சைடுகள் குறித்த அவரது பணி, புதிய நிகழ்வுகள் மற்றும் பொருட்களின் பண்புகள் மற்றும் இந்தப் பொருட்களின் கட்டமைப்பு வேதியியல் ஆகியவற்றுக்கு இடையேயான உறவைப் பற்றிய அடிப்படை புரிதலுக்கு வழிவகுத்தது.  
La2CuO4 போன்ற இரு பரிமாண ஆக்சைடு பொருட்களைத் தொகுத்த ஆரம்பகால நபர்களில் ராவ் ஒருவர். 1987 ஆம் ஆண்டில் முதல் திரவ நைட்ரஜன்-வெப்பநிலை மீக்கடத்தியான 123 கப்ரேட்டுகளை தொகுத்த முதல் நபர்களில் இவரும் ஒருவர். 1990 களின் நடுப்பகுதியில் Y சந்திப்பு கார்பன் நானோகுழாய்களை தொகுத்த முதல் நபரும் இவரே.அவரது பணி, கலவை ரீதியாக கட்டுப்படுத்தப்பட்ட உலோக-காப்பு மாற்றங்களின் முறையான ஆய்வுக்கு வழிவகுத்தது. இத்தகைய ஆய்வுகள் மகத்தான காந்த எதிர்ப்பு மற்றும் உயர் வெப்பநிலை மீக்கடத்துத்திறன் போன்ற பயன்பாட்டுத் துறைகளில் ஆழமான தாக்கத்தை ஏற்படுத்தியுள்ளன. ஆக்சைடு குறைக்கடத்திகள் அசாதாரண வாக்குறுதியைக் கொண்டுள்ளன. கலப்பினப் பொருட்கள் குறித்த அவரது பணிக்கு மேலதிகமாக, கடந்த இரண்டு தசாப்தங்களாக நானோ பொருட்களுக்கு அவர் மகத்தான பங்களிப்புகளைச் செய்துள்ளார்.  
அவர் 1800 க்கும் மேற்பட்ட ஆராய்ச்சிக் கட்டுரைகளின் இணை ஆசிரியராகப் பகிர்ந்து கொள்கிறார், மேலும் 58 க்கும் மேற்பட்ட புத்தகங்களை இணை ஆசிரியராகவோ அல்லது திருத்தவோ செய்துள்ளார்.
# சிந்தாமணி நாகேச இராமச்சந்திர ராவ்

## முக்கிய அறிவியல் விருதுகள்

- 1967: இங்கிலாந்து ஃபாரடே சங்கத்தால் வழங்கப்பட்ட மார்லோ பதக்கம்
- 1968: வேதியியல் அறிவியலில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு
- 2000: லண்டன் ராயல் வேதியியல் சங்கத்தின் நூற்றாண்டு பதக்கம்
- 2000: ராயல் சங்கத்தால் வழங்கப்பட்ட ஹியூஸ் பதக்கம்
- 2004: இந்திய அறிவியல் விருது
- 2005: டெல் அவிவ் பல்கலைக்கழகத்தின் டான் டேவிட் பரிசு,ஜார்ஜ் வைட்சைட்ஸ் மற்றும் ராபர்ட் லாங்கருடன் பகிர்ந்து கொள்ளப்பட்டது.
- 2008: உலக அறிவியல் அகாடமி (TWAS) வழங்கிய அப்துஸ் சலாம் பதக்கம்
- 2009: ராயல் சொசைட்டி வழங்கிய ராயல் பதக்கம்
- 2010: ஜெர்மன் கெமிக்கல் சொசைட்டி வழங்கிய ஆகஸ்ட்-வில்ஹெல்ம்-வான்-ஹாஃப்மேன் பதக்கம்
- 2017: மெட்டீரியல்ஸ் ரிசர்ச் சொசைட்டி வழங்கிய வான் ஹிப்பல் விருது
- 2021: புதுப்பிக்கத்தக்க எரிசக்தி ஆதாரங்கள் மற்றும் எரிசக்தி சேமிப்பு தொடர்பான ஆராய்ச்சிக்கான சர்வதேச ENI விருது 2020, இது எனர்ஜி ஃபிரான்டியர் விருது என்றும் அழைக்கப்படுகிறது
# சிந்தாமணி நாகேச இராமச்சந்திர ராவ்

## அறிவியல் விருதுகள்

- 1961: மைசூர் பல்கலைக்கழகத்தில் டி.எஸ்சி.
- 1973: யெதனப்பள்ளி பதக்கம் மற்றும் பரிசு
- 1975: இந்திய பல்கலைக்கழக மானிய ஆணையத்தால் இயற்பியல் அறிவியலில் சி. வி. ராமன் விருது
- 1980: இந்திய தேசிய அறிவியல் அகாடமியால் எஸ். என். போஸ் பதக்கம்
- 1981: ராயல் சொசைட்டி ஆஃப் கெமிஸ்ட்ரி (லண்டன்) பதக்கம்
- 1981: உலக கலாச்சார கவுன்சிலின் நிறுவன உறுப்பினர்
- 1989: செக்கோஸ்லோவாக் அறிவியல் அகாடமியின் ஹெய்ரோவ்ஸ்கி தங்கப் பதக்கம்
- 1990: இந்திய தேசிய அறிவியல் அகாடமியின் மேக்நாத் சாஹா பதக்கம்
- 1996: யுனெஸ்கோவின் ஐன்ஸ்டீன் தங்கப் பதக்கம்
- 2004: கல்கத்தா பல்கலைக்கழகத்தில் அறிவியல் முனைவர் பட்டம்.
- 2004: சர்வதேச பொருட்கள் ஆராய்ச்சி ஒன்றியத்தின் சோமியா விருது.
- 2008: அறிவியல், தொழில்நுட்பம் மற்றும் புதுமைக்கான நிக்கேய் ஆசியா பரிசு, ஜப்பானின் நிஹான் கெய்சாய் ஷிம்பன், இன்க். வழங்கியது.
- 2008: புதுமைக்கான குவாரிஸ்மி சர்வதேச விருது 2008 அஜயன் வினுவுடன் இணைந்து
- 2011: பொருள் ஆராய்ச்சிக்கான எர்னஸ்டோ இல்லி ட்ரைஸ்டே அறிவியல் பரிசு
- 2013: 2012 சீன அறிவியல் அகாடமியிலிருந்து சர்வதேச அறிவியல் ஒத்துழைப்புக்கான விருது
- 2013: சீன அறிவியல் அகாடமியின் கௌரவ வெளிநாட்டு உறுப்பினராக தேர்ந்தெடுக்கப்பட்டார்
- 2013: ஐஐடி பாட்னாவிலிருந்து சிறப்பு கல்வியாளர் விருது
- 2016: ஆசிய விஞ்ஞானி 100, ஆசிய விஞ்ஞானி
- 2018: இந்திய நானோ அறிவியல் மற்றும் நானோ தொழில்நுட்ப சங்கத்திலிருந்து பிளாட்டினம் பதக்கம்
- 2019: ஐக்கிய அரபு எமிரேட்ஸின் மேம்பட்ட பொருட்களுக்கான மையத்திலிருந்து பொருட்கள் ஆராய்ச்சிக்கான முதல் ஷேக் சவுத் சர்வதேச பரிசு
- 2020: எரிசக்தி எல்லைகளுக்கான ENI விருது
- வங்காளதேச அறிவியல் அகாடமியின் வெளிநாட்டு உறுப்பினர்
# சிந்தாமணி நாகேச இராமச்சந்திர ராவ்

## இந்திய அரசாங்க கௌரவங்கள்

- 1974 - இந்தியாவின் நான்காவது மிக உயர்ந்த குடிமை விருதான பத்மஸ்ரீ.
- 1985 இல் பத்ம விபூஷன்
- 2000 ஆம் ஆண்டில் கர்நாடக மாநில அரசால் கர்நாடக ரத்னா விருது
- 2014 இல் பாரத ரத்னா
# சிந்தாமணி நாகேச இராமச்சந்திர ராவ்

## வெளிநாட்டு கௌரவங்கள்

- பிரேசில்: தேசிய அறிவியல் தகுதிக்கான சிறந்த சிலுவை (2002)
- பிரான்ஸ்: செவாலியர் டி லா லெஜியன் டி'ஹானர் (2005)
- ஜப்பான்: ரைசிங் சன் ஆணையின் தங்கம் மற்றும் வெள்ளி நட்சத்திரம் (2015)
- ரஷ்யா: நட்புக்கான ஆணை (2009)
# சிந்தாமணி நாகேச இராமச்சந்திர ராவ்

## இதனையும் காண்க

- சாஸ்த்ரா சி. என். ஆர் ராவ் விருது
# உறங்காத சுந்தரி

**உறங்காத சுந்தரி** என்பது குஞ்சாக்கோ தயாரித்த மலையாளத் திரைப்படம். இந்தப் படம் 1969 மே 1-ல் வெளியானது.
# உறங்காத சுந்தரி

## நடிப்பு

- சத்யன்
- கே. பி. உமர்
- எச். பி. பிள்ளை
- பகதூர்
- நெல்லிக்கோடு பாசுக்கரன்
- அடூர் பங்கஜம்
- சாந்தி
- ஜெயபாரதி
- ராஜச்றீ நாயர்.
# உறங்காத சுந்தரி

## பின்னணிப் பாடகர்கள்

- பி. வசந்தா
- கே. ஜே. யேசுதாசு
- கமுகற புருஷோத்தமன்
- பி. லீலா
- பி. சுசீலா
# உறங்காத சுந்தரி

## பங்காற்றியோர்

- தயாரிப்பு, இயக்கம் - பி சுப்பிரமண்யம்
- சங்கீதம் - ஜி தேவராஜன்
- இசையமைப்பு - வயலார்
- வெளியீடு - ஏ குமாரசுவாமி ரிலீசு
- கதை, திரைக்கதை, வசனம் - சிறீ
# ஆதித்தியயிருதயம்

**ஆதித்தியயிருதயம்** (Ādityahṛdayam) என்ற இந்த பாடல் ஆதித்தியன் என்ற பெயரைக் கொண்ட சூரியனைப் பற்றியது. இராவணனுடன் போரிடும் முன், அவனை வெற்றி கொள்ள, அகத்திய முனிவர் இராமனுக்கு இப்பாடலைக் கூறினார். இராவணனுடனான போரில் தளர்ந்திருந்த இராமனுக்கு, சூரியனை வணங்கினால் எதிரியை வெல்லும் பலம் கிடைக்கும் என ஊக்குவிக்கிறார். அகத்தியர் எழுதி, வால்மீகி தொகுத்த உத்த காண்டத்தில் 107 வது பாடலாக இடம் பெறுகிறது.
# ஆதித்தியயிருதயம்

## பாடல்

<poem>
ஸந்தாபநாஸகராய நமோநமஹ
அந்தகாராந்தகாராய நமோநமஹ
சிந்தாமணே! சிதாநந்தாய நமோநமஹ
நீஹாரநாஸகாய நமோநமஹ
மோஹவிநாஸகராய நமோநமஹ
ஸாந்தாய ரௌத்ராய ஸௌம்யாய கோராய
காந்திமதாங்காந்திரூபாய தே நமஹ
ஸ்தாவரஜங்கமாசார்யாய தே நமோ
தேவாய விஸ்வைக ஸாக்ஷிணே தே நமஹ
ஸத்யப்ரதாநாய தத்த்வாய தே நமஹ
ஸத்யஸ்வரூபாய நித்யம் நமோநமஹ
</poem>
# மகா பரிசுத்த இடம்

பரிசுத்த இடத்தைக் காட்டுகிறது. இதன் பின் மகா பரிசுத்த இடம் உள்ளது]]
**மகா பரிசுத்த இடம்** (*Holy of Holies*, (திபேரிய எபிரேயம்: **) என்பது எபிரேய விவிலியம் குறிப்பிடும் ஆசரிப்புக் கூடாரத்திலுள்ள உள்ளக புனித இடமும், பின்பு முதலாம் எருசலேம் கோவிலில் உடன்படிக்கைப் பெட்டி வைக்கப்பட்டிருந்த இடமும், தலைமைக்குரு மாத்திரம் யோம் கிப்பூர் அன்று உள்நுழையும் இடமுமாகும். உடன்படிக்கைப் பெட்டியினுள் சீனாய் மலையில் வைத்து மோசேக்கு கடவுளினால் கொடுக்கப்பட்ட பத்துக் கட்டளைகள் இருந்தது எனக் கூறப்படுகின்றது.
# குற்றவியல் சட்டம்

**குற்றவியல் சட்டம்** (*Criminal law*) குற்றங்களைக் குறித்தான சட்ட அமைப்பு ஆகும். இது சமூக நடத்தையை ஒழுங்குபடுத்துவதுடன் மிரட்டல், தீங்கு விளைவிப்பது, மற்றும் உடல்நலம், பாதுகாப்பு, மக்களின் நன்னெறி நலம் ஆகியவற்றிற்கு குந்தகம் விளைவிக்கின்ற பிற செயல்களை தடை செய்கிறது. இந்தச் சட்டங்களை மீறுவோருக்கான தண்டனைகளையும் இது உள்ளடக்கியது. குற்றவியல் சட்டத்திற்கு மாறாக தண்டனையை விட பிணக்குத் தீர்வு மற்றும் இழப்பீடு குறித்தான சட்ட அமைப்பு பொதுச் சட்டத்தில் குடிமையியல் சட்டம் என வரையறுக்கப்படுகிறது.
# குற்றவியல் சட்டம்

## வரலாறு

முதல் நாகரிகங்கள் பொதுவாக குடியியல் சட்டத்தையும் குற்றவியல் சட்டத்தையும் வேறுபடுத்தவில்லை. முதன்முதலாக எழுதப்பட்ட சட்டங்களை சுமேரியர்கள் வடிவமைத்திருந்தனர். சுமார் கி.மு 2100-2050களில் உர்-நம்மு என்ற சுமேரிய மன்னர் உலகின் மிகத் தொன்மையான சட்ட விதிகளை எழுதியுள்ளது கண்டுபிடிக்கப்பட்டுள்ளது. இதற்கும் முன்னதாக an earlier இலகாசின் உருகாகினவின் விதிகளும் இருந்துள்ளது. மற்றுமொரு முதன்மையான கோட்பாடாக **அம்முரபி கோட்பாடு** கருதப்படுகிறது. இது பாபிலோனிய சட்டத்தின் அடிப்படையாக இருந்தது. பண்டைக் கிரேக்கத்தின் தொன்மையான குற்றவியல் சட்டங்களின் சிறுபகுதிகளே கிடைக்கப்பெற்றுள்ளன; சோலோன் மற்றும் டிராகோ சட்டங்கள்.
உள்ள பழைய பெய்லியில் (1808) 100,000க்கும் மேற்பட்ட குற்ற விசாரணைகள் நடைபெற்றுள்ளன.]]  
உரோமை சட்டத்தில் கையசு விவரித்த *12 விழுமியங்கள் மீதான கருத்துக்கள்* குடியியல் மற்றும் குற்றவியல் சட்டங்களை விளக்கியது. தாக்குதலும் வன்முறை திருட்டும் சொத்தை அத்து மீறுவதற்கு ஒப்பானது. இத்தகைய சட்டங்களை மீறுதல் (*vinculum juris*) சட்டப்படி ஈட்டுப்பணம் கொடுக்க வேண்டியதை கட்டாயமாக்கியது. உரோமைப் பேரரசின் குற்றவியல் சட்டங்கள் நூலாகத் தொகுக்கப்பட்டன. 12ஆம் நூற்றாண்டில் உரோமை சட்டம் மீளமைக்கப்பட்டபோது ஆறாம் நூற்றாண்டில் வகைப்படுத்தப்பட்ட நீதி முறைமைகள் அடித்தளமாக அமைந்தன. இதுவே ஐரோப்பிய சட்டங்களில் குடிமையியல் சட்டத்திற்கும் குற்றவியல் சட்டத்திற்கும் வேறுபாட்டை நிறுவ உதவியது.  
குடிமையியல் மற்றும் குற்றவியல் வழக்குகளுக்கான தற்கால வரையறை இங்கிலாந்தின் நோர்மன் படையெடுப்பின் போது உருவானது. ஒரு நாடு நீதியை நீதிமன்றம் ஒன்றின் மூலம் வழங்கும் ஏற்பாடு 18ஆம் நூற்றாண்டில் ஐரோப்பிய நாடுகளில் தோன்றியது; இதற்காக காவல்துறை உருவாக்கப்பட்டது. இந்த மேம்பாட்டை அடுத்து குற்றவியல் சட்ட செயலாக்கத்திற்கு முறையான அமைப்பு கிடைத்தது.
# குற்றவியல் சட்டம்

## குற்றவியல் சட்டத்தின் நோக்கங்கள்

சட்டத்தின்படி நடக்காமைக்கு தீவிர பாதிப்புக்களையும் தண்டனைத் தடைகளையும் விதிப்பதில் குற்றவியல் சட்டம் தனித்து விளங்குகிறது. ஒவ்வொரு குற்றமும் குற்றக் கூறுகளை கொண்டுள்ளன. மிகவும் கடுமையான குற்றங்களுக்கு சில இடங்களில் மரணதண்டனையும் வழங்கப்படுகிறது. உடல் வருத்தும் சவுக்கடி அல்லது கட்டி வைத்து அடிப்பது போன்ற தண்டனைகளும் வழங்கப்படலாம்; இத்தகைய உடல் வருத்தும் தண்டனைகள் உலகின் பெரும்பாலான இடங்களில் தடை செய்யப்பட்டுள்ளன. குற்றவாளிகள் பல்வேறு நிபந்தனைகளுடன் சிறையில் அடைக்கப்படலாம். சிறையிருப்பு தனிமையில் இருக்கலாம். சிறைவாசம் ஒருநாளிலிருந்து வாழ்நாள் முழுமையுமாக இருக்கலாம். கட்டாய அரசுக் கண்காணிப்பு மற்றும் வீட்டுச்சிறை தண்டனைகளும் வழங்கபடலாம். பிணைகளில் குறிப்பிட்ட செயல்முறைக்கேற்ப வாழ வேண்டியிருக்கலாம். குற்றம் இழைத்தவருக்கு அபராதம் விதிப்பதுடன் அவர்களது சொத்து அல்லது பணம் கைப்பற்றப்படலாம்.  
குற்றவியல் சட்டத்தை செயலாக்க வழங்கப்படும் இந்த தண்டனைகளுக்கு ஐந்து நோக்கங்கள் பொதுவாக ஏற்றுக்கொள்ளப்படுகின்றன: பழிக்குப் பழி, குற்றத்தடுப்பு, செயல் முடக்கம், சீர்திருத்தம் மற்றும் மீளமைப்பு. ஒவ்வொரு நாட்டிலும் இவற்றில் ஒவ்வொன்றிற்கும் கொடுக்கப்படும் மதிப்பு மாறுபடலாம்.  
- **பழிதீர்ப்பு** – குற்றவாளிகள் ஏதேனும் வகையில் *துன்பப்பட* வேண்டும். இதுவே மிகப் பரவலாக எதிர்பார்க்கப்படும் இலக்கு ஆகும். குற்றமிழைத்தவர்கள் முறையற்ற ஆதாயத்தை எடுத்துள்ளனர் அல்லது நீதியற்ற தீங்கை விளைவித்துள்ளனர்; எனவே குற்றவியல் சட்டம் "நீதியை நிலைநிறுத்த" குற்றமிழைத்தவர் ஏதேனும் துன்புறும் கேடு பெற வேண்டும். தாங்கள் கொல்லப்படாதிருக்கவே மக்கள் சட்டத்திற்கு அடிபணகின்றனர்; எனவே சட்டத்தை மீறுபவர்கள் சட்டத்தினால் தங்களுக்கு அளிக்கபட்ட உரிமையை இழக்கின்றனர். இதன்படி கொலைக்குற்றம் இழைத்தவருக்கு மரணதண்டனை வழங்கப்படலாம். இதைச் சார்ந்த ஒரு கருதுகோளாக "சமனை சீராக்குவது" உள்ளது.
- **குற்றத்தடுப்பு** – குற்றமிழைத்தவர் மீது *தனிநபருக்கான* தடுப்பு மேற்கொள்ளப்படுகிறது. இதன் நோக்கம் குற்றவாளி மீண்டும் குற்றமிழைக்க விருப்பமில்லாதபடி போதுமான தண்டனை வழங்குவதாகும். *பொது* குற்றத்தடுப்பு சமூகத்தை நோக்கி மேற்கொள்ளப்படுவதாகும். குற்றமிழைத்தவர்களுக்கு போதிய தண்டனை வழங்குவதன் மூலம் சமூகத்தில் மற்றவர்கள் இத்தகைய குற்றங்களைச் செய்யாதிருக்க தூண்டப்படுகிறார்கள்.
- **செயல் முடக்கம்** – குற்றமிழைப்போரை சமூகத்திடமிருந்து *அகற்றி* அவர்களிடமிருந்து மக்களை காப்பாற்றுதல். இதனைப் பெரும்பாலும் சிறைத் தண்டனை மூலம் நிறைவேற்றுகின்றனர். மரண தண்டனையும் நாடு கடத்தலும் இதே நோக்கத்துடன் வழங்கப்பட்டன.
- **சீர்திருத்தம்** – குற்றவாளியை பண்படுத்தி ஒரு பயனுள்ள குடிமகனாக மாற்றிடும் நோக்கமுடையது. குற்றமிழைத்தவருக்கு போதிப்பதன் மூலம் அவரை நன்னெறிக்குத் திருப்பி மேலும் குற்றம் இழைக்காமல் இருக்கச் செய்தல்.
- **மீளமைப்பு** – இது பாதிக்கப்பட்டவரின் தரப்பிலான நடவடிக்கை. இதன் நோக்கம், அரசு மேற்பார்வையில், பாதிக்கப்பட்டவரின் பாதிப்பைச் சரி செய்தல். காட்டாக, பணம் கையாடியவரிடமிருந்து பணத்தை மீட்டு பாதிக்கப்பட்டவரின் இழப்பை ஈடுகட்டுதல். மீளமைப்புடன் குற்றவியலின் மற்ற முக்கிய நோக்கங்களும் குடிமையியல் சட்ட கூறுகளும் கருத்தில் கொள்ளப்பட்டு தண்டனை வழங்கப்படும்.
# குற்றவியல் சட்டம்

## குற்றவியல் சட்ட ஆட்சி எல்லைகள்

உள்ள அனைத்துலக குற்றவியல் நீதிமன்றம்]]  
பொது பன்னாட்டு சட்டம் வட்டாரங்கள் மற்றும் சமூகம் முழுமைக்கும் தீங்கான, கோரமான குற்றச்செயல்களை விரிவாக கையாள்கிறது. தற்கால பன்னாட்டு குற்றவியல் சட்டத்திற்கான அடித்தளமாக நியூரம்பெர்க் தீர்ப்பாயம் அமைந்தது. இரண்டாம் உலகப் போரை அடுத்து ஐரோப்பா முழுதிலும் நாசித் தலைவர்கள் பங்குகொண்ட இனப்படுகொலை மற்றும் பிற தீச்செயல்களுக்காக விசாரிக்கப்பட்டனர். இந்த நியூரம்பெர்க் விசாரணைகள் மூலம் ஒரு தனிநபர் அரசின் சார்பாக செயல்பட்டாலும் பன்னாட்டு சட்டத்தை மீறியதற்காக எவ்வித இறையாண்மை விலக்கும் இன்றி விசாரிக்கப்படலாம் என்ற கருத்தை நிறுவியது. 1998இல் அனைத்துலக குற்றவியல் நீதிமன்றம் நிறுவப்பட்டது.
# குருச்சேத்திரம்

**குருச்சேத்திரம்** இந்துக்களின் இதிகாசத்திலும், வரலாற்றிலும் சிறப்பு பெற்ற இடமாகும். குருச்சேத்திரத்தை, **தர்மச்சேத்திரம்** (புனித இடம்) என்றும் அழைப்பர். இது இந்தியாவில், அரியானா மாநிலத்தில் குருச்சேத்திர மாவட்டத்தில் அமைந்துள்ளது. இந்நகரம் சண்டிகரிலிருந்து 80 கி.மீ. தொலைவிலும், தில்லியிலிருந்து 100 கி.மீ. தொலைவிலும் உள்ளது.  
பாண்டவர் – கௌரவர் படைகளுக்கு இடையே நடந்த குருச்சேத்திரப் போர் இவ்விடத்தில்தான் நடந்தது. மேலும் குருச்சேத்திரப் போர்க்களத்தில் தான் பகவத் கீதை பிறந்தது.  
பாண்டவர்கள் – கௌரவர்களுக்கு முன்னோர் ஆன பரத குலத்தில் பிறந்த *குரு* எனும் அரசன் பெயரால், இவ்விடத்திற்கு குருச்சேத்திரம் என்று பெயர் பெற்றது என புராணங்கள் கூறுகிறது.  
குருச்சேத்திரத்தில் அமைந்த தொன்மை வாய்ந்த புனித பிரம்ம சரோவர் குளம் அமைந்துள்ளது.
# குருச்சேத்திரம்

## குருசேத்திரத்தின் வரலாறு

வாமண புராணம் பரத குல அரசன், **குரு** என்பவன், சரசுவதி மற்றும் திருஷ்டாவதி நதிக்கரையில் பொ.ஊ.மு. 1900-இல் இந்நகரை அமைத்தான் என்று கூறுகிறது. யக்ஞம், தானம், தவம், வாய்மை, தியாகம், மன்னித்தல், கருணை, மனத்தூய்மை, மற்றும் பிரம்மச்சர்யம் போன்ற நற்பண்புகள் கொண்ட அரசன் ”*குரு*”வின் மேன்மையை பாராட்டி, பகவான் விஷ்ணு அளித்த இரண்டு வரங்களின்படி, இவ்விடத்தில் இறப்பவர்கள் வீடுபேறு அடைவர். இவ்விடம், பல்வேறு காலகட்டங்களில் உத்தரவேதி என்றும், பிரம்மவேதி என்றும் இறுதியில் பரத குல அரசன் **'குரு**'வின் காலத்திலிருந்து குருச்சேத்திரம் என்று அழைக்கப்படுகிறது.
# குருச்சேத்திரம்

## பார்க்க வேண்டிய இடங்கள்

- பிரம்ம சரோவர் குளக்கரையில் உலகின் மிகப்பெரிய இரதம் அமைந்த இடம்
- கிருஷ்ணா அருங்காட்சியகம், மகாபாரத காட்சிகள் கொண்ட அருங்காட்சியகம்
- பீஷ்ம குண்டம், பீஷ்மர் வீடுபேறு அடைந்த இடம்
- சோதிசர் அருச்சுனனுக்கு பகவான் ஸ்ரீகிருஷ்ணர் பகவத் கீதை அருளிய இடம்
- பிரம்ம குண்டம், அருச்சுனன் பீஷ்மருக்கு தண்ணீர் தாகம் தீர்க்க, தன் அம்பினால் பூமியை துளைத்து தண்ணீர் உண்டாக்கிய குளம்.
- குருசேத்திர அறிவியல் அருங்காட்சியகம்
- கல்பனா சாவ்லா நினைவு கோளரங்கம்
- பிர்லா மந்திர்
- குருச்சேத்திரம் சிவன் கோயில்
# குருச்சேத்திரம்

## இதனையும் காண்க

- பிரம்ம சரோவர்
- குருச்சேத்திரப் போர்
- மகாபாரதம்
- பகவத் கீதை
# கூட்டாண்மை

**கூட்டாண்மை** என்பது, தனியார் வணிகத்திலுள்ள குறைகளை நீக்க ஏற்பட்டது. இதனையே நாம், கூட்டு வணிக அமைப்பு என்கிறோம். தனியாள் வணிகத்தில் முதலீடும், மேலாண்மைத் திறனும் ஒரு வரம்புக்குட்பட்டது. தனி ஒரு நபரால் வியாபார நடவடிக்கைகள் அனைத்தையும், நேரடியாக கண்காணிக்க இயலாது. மேலும் வியாபார இடர்கள் அனைத்தையும், தனி நபரே ஏற்க வேண்டி உள்ளது. இச்சூழலில் மற்றவர்கள் துணையின் தேவை உணரப்படுகிறது. எனவே, அதிக நபர்கள் வியாபாரத்தில் இணைத்துக் கொள்ளப்பட வேண்டும் என்ற நிலை உருவாகிறது. இவ்வாறு அதிக நபர்களை இணைத்துக் கொண்டு நடத்தப்பட்ட வியாபாரம், கூட்டாண்மை என்றும், கூட்டாண்மைத் தொழில் என்றும் அழைக்கப்படுகிறது.
# கூட்டாண்மை

## கூட்டாண்மையின் வரைவிலக்கணம்

1932 ஆம் ஆண்டு, இந்திய கூட்டாண்மை சட்டத்தின் 4-வது பிரிவின்படி, கூட்டு வணிகம் என்பது *எல்லோரும் சேர்ந்தோ, அல்லது எல்லோருக்குமாக ஒருவரோ, நடத்தும் தொழிலின் இலாபத்தைப் பகிர்ந்துகொள்ள ஒப்புக்கொண்டவர்களிடையே நிலவும் உறவு* என்று கூறுகிறது.
# கூட்டாண்மை

## கூட்டாண்மை பதிவு

இந்தியாவில் கூட்டாண்மை நிறுவன பதிவு கட்டாயமில்லை. இது கூட்டாளிகளின் விருப்பத்திற்குட்பட்டது. கூட்டாளிகள் விருப்பப்பட்டால், நிறுவன பதிவாளரிடம், அவர்கள் நிறுவனத்தை பதிவுசெய்து கொள்ளலாம் என இந்திய கூட்டாண்மைச் சட்டம் 1932 வகைசெய்கிறது.
# கூட்டாண்மை

## கூட்டாண்மை ஒப்பாவணம்

இரண்டு அல்லது அதற்கு மேற்பட்ட நபர்களுக்கிடையே எழும் உடன்பாட்டின் காரணமாக உருவாக்கப்படுவதுதான் கூட்டாண்மை ஆகும். இந்தியாவில் இந்த உடன்பாடு பேச்சளவிலோ அல்லது எழுத்து வடிவத்திலோ இருக்கலாம். கூட்டாண்மை உடன்பாடு எழுத்து வடிவத்தில் இருந்தால், பிற்காலத்தில் தவறான கருத்துக்களினால் ஏற்படும் தகராறுகளைத் தவிர்க்கலாம். கூட்டாண்மை பற்றிய விவரங்கள் மற்றும் நிபந்தனைகள் கூட்டாண்மை ஒப்பாவணத்தில் அடங்கியிருக்க வேண்டும்.
# கூட்டாண்மை

## கூட்டாண்மை ஒப்பாவணம்

### கூட்டாண்மை ஒப்பாவணத்தின் உள்ளடக்கம்

கீழ்கண்ட செய்திகள் ஒரு கூட்டாண்மை ஒப்பாவணத்தில் (agreement) வழக்கமாக காணப்படும்.
- நிறுவனத்தின் பெயர்
- ஒப்பந்த நாள் மற்றும் தொழில் புரியும் இடம்
- அனைத்து கூட்டாளிகளின் பெயர் மற்றும் முகவரி
- நிறுவனம் மேற்கொள்ள இருக்கம் தொழிலின் தன்மை
- கூட்டாண்மையின் கால வரையறை
- ஒவ்வொரு கூட்டாளியும் வழங்கிய முதலீட்டுத் தொகை
- ஒவ்வொரு கூட்டாளியும் நிறுவனத்திலிருந்து எடுக்கும் தொகை
- இலாப பகிர்வு விகிதம்
- உழைக்கும் கூட்டாளிகளுக்கு கொடுக்கப்பட வேண்டிய ஊதியம்
- முதல் மற்றும் எடுப்பு மீது வட்டி
- கூட்டாளிகள் சேரும்போது அல்லது விலகும்போது பின்பற்ற வேண்டிய நடைமுறை
- நிறுவனத்தைக் கலைக்கும் முறையும், அக்கலைப்பின்போது கணக்குகளைத் தீர்த்துக்கொள்ளும் வழிமுறையும்.
- கணக்கு ஏடுகளை பராமரித்தல் மற்றும் தணிக்கை
- கூட்டாளிகள் நிறுவனத்திற்குத் தந்திடும் கடன்கள் மற்றும் முன்பணம் ஆகியவற்றின் மீதான வட்டி.
- கூட்டாளிகள் சேரும்பொழுது, விலகும்பொழுது, மற்றும் இறக்கும்பொழுதும் வாணிக நற்பெயரை மதிப்பிடும் முறை.
- கூட்டாளிகளிடையே உண்டாகும் தகராறுகளை தீர்க்க நடுவர் தீர்ப்பிற்கு விடும் நடைமுறை.
கூட்டாண்மை ஒப்பாவணத்தில் கண்டுள்ள செய்திகளை அனைத்துக் கூட்டாளிகளின் இசைவுடன் தான் மாற்ற முடியும்.
# கூட்டாண்மை

## உரிமைகளும், பொறுப்புகளும்

### கூட்டாளிகளின் உரிமைகள்

- ஒவ்வொரு கூட்டாளிக்கும், தொழிலை நடத்தவும் மேலாண்மையில் பங்கேற்கவும் உரிமை உண்டு.
- ஒவ்வொரு கூட்டாளிக்கும் நிறுவன தொடர்பான பிரச்சனைகளுக்கு தங்கள் கருத்தினை தெரிவிக்க உரிமையுண்டு.
- முக்கிய முடிவுகளை எடுக்கும் முன்னர், ஒவ்வொரு கூட்டாளிக்கும் தங்களை கலந்து ஆலோசிக்க வேண்டும் எனக்கோர உரிமை உண்டு.
- ஒவ்வொரு கூட்டாளிக்கும் நிருவன ஏடுகளையும், கணக்குகளையும் கண்காணித்து நகலெடுக்கும் உரிமை உண்டு.
- ஒவ்வொரு கூட்டாளிக்கும் தொழிலுக்கு வழங்கிய கடன் மற்றும் முன்பனம் மீது 6 சதவிகிதம் வட்டி பெற உரிமை உண்டு.
- ஒவ்வொரு கூட்டாளிக்கும் தொழிலுக்காக நிறுவன சொத்துக்களை பயன்படுத்த உரிமை உண்டு.
- ஒவ்வொரு கூட்டாளிக்கும் நிறுவனத்திலிருந்து ஓய்வு பெற உரிமை உண்டு.
# கூட்டாண்மை

## உரிமைகளும், பொறுப்புகளும்

### கூட்டாளிகளின் பொறுப்புகள்

- ஒவ்வொரு கூட்டாளியும், நிறுவனத்தின் கடன்களுக்கு கூட்டாகவும் தனித்தனியாகவும் வரையுறா பொறுப்பேற்கவேண்டும்.
- கூட்டாண்மையிலிருந்து விலகும் ஒரு கூட்டாளி, தான் விலகும் முன் ஏற்பட்ட அனைத்துக் கடன்களுக்கும் பொறுப்பேற்க வேண்டும்.
- ஒரு உள்வரும் கூட்டாளி, தான் கூட்டாண்மையில் சேர்ந்தப்பிறகு ஏற்படும் கடன்களுக்கு மட்டும் பொறுப்பேற்கிறார்.
- கூட்டாளி ஒருவர் மரணம் அடைய நேரிடின், தான் இறப்பதற்கு முன் ஏற்பட்ட கடன்களுக்கு மட்டும் அவரது சட்டப் பிரதிநிதிகள் பொறுப்பாகிறார்கள்.
- கூட்டாளி ஒருவர் இளவராக இருந்தால்,அவர் நிறுவன கடன்களுக்கு தனிப்பட்ட முறையில் பொறுப்பாக மாட்டார். அவரது இலாப பங்கு மற்றும் நிறுவன சொத்துக்களில் அவரது பங்கு ஆகியவை மட்டும் நிறுவன கடன்களுக்கு பொறுப்பாகும்.
- ஒவ்வொரு கூட்டாளியும் நிறுவனத்துக்கோ அல்லது பிற கூட்டாளிகளுக்கோ, தங்களுடைய கவனக்குறைவால் ஏற்படும் நட்டங்களை. ஈடுசெய்ய வேண்டும்.
# கூட்டாண்மை

## நன்மைகளும், குறைபாடுகளும்

### கூட்டாண்மையின் நன்மைகள்

1. **அமைத்தல் எளிது**: கூட்டாண்மையை அமைப்பது எளிது. கூட்டுப்பாங்கு நிறுமத்தில் சட்ட முறைப்படி பல ஆவணங்கள் தயார் செய்வதுபோல் கூட்டாண்மையில் இல்லை. கூட்டாண்மையைத் துவங்க கூட்டாளிகளிடையே ஒரு உடன்பாடே போதுமானது.
1. **பதிவு கட்டாயமில்லை**: கூட்டாண்மையை பதிவு செய்ய வேண்டிய கட்டாயமில்லை. அது கூட்டாளிகளின் விருப்பத்திற்குட்பட்டது.
1. **அதிக நிதி ஆதாரங்கள்**: ஒன்றுக்கு மேற்பட்ட நபர்கள் முதல் வழங்குவதால், தனிநபர் வணிகத்தைவிட அதிக முதல் திரட்ட வாய்ப்பு உள்ளது.
1. **கூடுதல் மேலாண்மை திறன்**: கூட்டாளிகளின் திறமைக்கேற்ப பணிகள் பகிர்ந்து அளிக்கப்படுகிறது. எனவே பல்வேறு பணித்துறைகளையும் கூட்டாளிகள் மேற்பாற்வையிட்டு கட்டுப்படுத்த முடியும். கூட்டாளிகளின் திறமை, மற்றும் தொழிள் சார்ந்த அனுபவம் முதலியன வியாபார வளர்ச்சியை அதிகரித்து அதிக இலாபம் ஈட்ட வழி வருகிறது.
1. **அதிக நிதி தர மதிப்பீடு**: தனியார் வணிகத்தைவிட கூட்டாண்மையில் கூட்டாளிகளின் வரையுறாப்பொருப்பினால் அதிக கடன் பெற வாய்ப்பு உள்ளது.
1. **தொழிலில் விரைந்த முடிவுகள்** : கூட்டாண்மையில் பல கூட்டாளிகள் இருப்பதால், தொழில் பிரச்சனைகளுக்குக் கலந்து ஆலோசித்து நல்ல முடிவுகளை எடுக்க முடியும்.
1. **எளிதான கலைப்பு**: கூட்டாளிகளின் நொடிப்பு நிலை, புத்தி நலமின்மை, இறப்பு முதலியவற்றால் கூட்டாண்மையை கலைக்க நேரிடும். சட்டப்படியான நடவடிக்கைகள் எதுவும் அவசியம் இல்லை.
# கூட்டாண்மை

## நன்மைகளும், குறைபாடுகளும்

### கூட்டாண்மையின் குறைபாடுகள்

1. **வரையறாப் பொறுப்பு** : கூட்டாளிகளின் பொறுப்பு வரையுறுக்கப்படாதது. மேலும் அது கூட்டுப்பொறுப்பாகவும் தனித்தனிப் பொறுப்பாகவும் திகழ்கிறது. ஒரு கூட்டாளி செய்யும் தவறுக்கு, மற்ற கூட்டாளிகளும் இழப்பை ஏற்க வேண்டியுள்ளது.
1. **குறைவான நிதி வளங்கள்**: கூட்டாண்மையில் அதிக முதல் திரட்டும் வாய்ப்பு குறைவு. கூட்டாளிகளின் கடன் வழங்கும் திறனும் குறைவு. எனவே மிக அதிக அளவில் முதல் தேவைப்படும் தொழில்களுக்கு கூட்டாண்மை அமைப்பு பொருந்தாது.
1. **அவநம்பிக்கை**: கூட்டாளிகளிடையே ஏற்படும் நம்பிக்கையின்மை கூட்டான்மைக் கலைப்பிற்கு ஒரு முக்கிய காரணம். கூட்டாளிகள் ஒற்றுமையாக இருப்பது கடினம். கூட்டாளிகளுக்கிடையே ஏற்படும் நம்பிக்கையின்மை, தவறான கருத்து, சச்சரவு போன்றவை கூட்டாண்மை கலைப்பிற்கு வழிவகுக்கும்.
1. **நீடித்த வாழ்வின்மை**: கூட்டாண்மையில் ஒரு கூட்டாளியின் மரணம், விலகல், நொடிப்பு போன்றவை, கூட்டாண்மை அமைப்பை முடிவிற்கு கொண்டு வரும். நம்பிக்கையின்மை போன்றவை கூட, கூட்டாண்மையை முடிவிற்கு கொண்டு வந்து விடும்.
# கூட்டாண்மை

## கூட்டாண்மை நிறுவனக் கலைப்பு

கூட்டாண்மை நிறுவனக்கலைப்பு என்பது, கூட்டாளிகளுக்கிடையே நிலவும் உறவை முடிவுக்கு கொண்டு வருதலைக் குறிக்கும். இதனை இரு வகைகளாக பிரிக்கலாம்.
1. நிறுவனக் கலைப்பு : இது கூட்டாளிகளுக்கிடையே நிலவும் உறவு முறிந்து விடுவதாகும். நிறுவனக் கலைப்பினால் கூட்டாண்மைத் தொழில் முடிவுக்கு வந்துவிடும். அதன் சொத்துக்கள் விற்கப்படும், கடனீந்தோர் கணக்குகள் முடிக்கப்படும். இதன் பிறகு, **தொழில் தொடரந்து நடைபெறாது.**
1. கூட்டாண்மைக் கலைப்பு: இது கூட்டாளிகளின் உடன்பாடு முடிவுக்கு வருவதாகும். கூட்டாளியின் நொடிப்பு நிலை, விலகல், கூட்டாண்மைக் கால முடிவு முதலியவற்றால் கூட்டாண்மைக் கலைப்பு நேரிடும். ஆனால் தொழில், கூட்டாண்மைக் கலைத்த பிறகும், **தொழில் தொடர்ந்து நடைபெறலாம்**.